Tyoşin körpüsü

Tyoşin körpüsü (; ) – Ukraynanın Odessa şəhəridə yerləşən piyada körpüsü. Sevgililər sevgililərini simvolizə etmək üçün körpüdən adlarının yazıldığı qıfıllar asırlar.

 Tarixi 
Körpü 1968-ci ildə Odessa şəhərində Primorski ilə İncəsənət bulvarlarını əlaqələndirmək üçün tikilmişdir. Memar Vladimirskaya və mühəndis Kiriyenko tərəfindən tikilmiş körpü metal və kərpicdən hazırlanmışdır. 2008-ci ildə körpünün 40 illiyi qeyd olunmuşdur.

 Adı 
Tyoşin körpüsünün adı ukrayn dilindən hərfi tərcümədə "Qaynana körpüsü" mənasına gəlir. Körpünün belə adlanması haqqında iki versiya mövcuddur. Birinci versiyaya görə körpü möhkəm tikilmədiyi üçün bir neçə nəfər eyni anda hoppandıqda və ya güclü külək əsdikdə körpü sallanmağa başlayır. Bu səbəbdən yerlilər körpünün bu cür sallanmasını qaynananın dilinə bənzədiblər. İkinci versiyaya görə şəhərin yerli Kommunist Partiyası sədrlərindən biri Mixail Sinitsa qayınanasının bişirdiyi blinçikləri çox sevsə də, o, uçurumun digər tərəfində yaşayırdı. Buna görə də gediş-gəlişi asanlaşdırmaq üçün bu körpünü tikdirmişdir.

 Ənənələr 
Sevgililər sevgililərini simvolizə etmək və uğur arzulamaq üçün körpüyə və körpünün barmaqlıqlarına adlarının yazıldığı qıfıllar asırlar, daha sonra qıfıl açarlarını atırlar. Körpünün kostruksiyası möhkəm olmadığı üçün qıfıllar körpüdə ağırlıq yaradır. Şəhər rəhbərliyi mütəmadi olaraq körpüdən qıfılların sökülməsi ilə məşğuldur və 2011-ci ildə körpünün qərb qurtaracağında qıfıl asmaq üçün "Aşiq ürək" adlı böyük metal ürək tikdirmişdir. Buna baxmayaraq, bir çox cütlük qıfıllarını birbaşa körpüdən asmağa davam edirlər.

Körpüdə 2000-ci illərdən etibarən hər ilin 16 fevral tarixində Qayınanalar Günü qeyd olunur. Həmin gün körpüdən keçən şəxslərə yeməklər verilir və yeni evlilərə qayınananın evin "əsas hərəkət etdirici qüvvəsi" olduğunu bildirən məsləhətlər verilir.

 İstinadlar 

Kateqoriya:Odessa
Kateqoriya:Ukraynadakı körpülər
Kateqoriya:Piyada körpüləri